**Kúpna zmluva**

uzatvorená v zmysle § 409 a nasl. zákona č. 513/1991 Zb. Obchodného zákonníka v znení neskorších predpisov, § 65 a nasl. zákona č. 185/2015 Z. z. Autorského zákona a podľa zákona č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov (ďalej len „zákon o verejnom obstarávaní“)

ďalej len "Zmluva"

**Článok I. - Zmluvné strany**

**1. Kupujúci: Univerzita Komenského v Bratislave**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

IČO: 00 397 865

DIČ: 2020845332

IČ DPH: SK2020845332

Štatutárny orgán:  prof. JUDr. Bc. Marek Števček, PhD., rektor

**Osoby oprávnené konať**

* vo veciach zmluvných: Ing. Ingrid Kútna Želonková, PhD.
* vo veciach technických: Ing. Peter Vrba

(ďalej len„**Kupujúci**“)

**2. Predávajúci:** Sídlo:

Korešpondenčná adresa:

IČO:

DIČ:

IČ DPH:

Zapísaný v obchodnom registri:

Bankové spojenie:

Číslo účtu:

Zastúpený:

**Osoby oprávnené konať**

* vo veciach zmluvných:
* vo veciach technických:

Tel.:

e-mail:

(ďalej len „**Predávajúci**“)

**Článok II.**

**Predmet Zmluvy**

2.1. Podkladom pre uzavretie Zmluvy je výsledok verejného obstarávania, podlimitnej zákazky „**Turnikety v budove na Šafárikovom námestí**“, ktorého predmetom je dodanie a implementácia technického zariadenia – turniketov a softvérového vybavenia (prístupový informačný systém) za účelom riadenia prístupu osôb v budove verejného obstarávateľa na Šafárikovom námestí č. 6 v Bratislave (ďalej len „predmet Zmluvy“). Predmet Zmluvy je bližšie špecifikovaný v Prílohe č. 1 tejto Zmluvy.

2.2. Predávajúci sa zaväzuje riadne a včas dodať a zabezpečiť predmet Zmluvy, ktorý pozostáva najmä z nasledovných častí:

* dodanie tovaru na miesto určenia,
* montáž tovaru podľa pokynov kupujúceho,
* dodanie softvéru, prístupových kódov, poskytnutie licencie k používaniu softvéru na miesto určenia,
* dodanie dokumentácie k štandardným funkcionalitám softvéru,
* konfigurácia softvéru s existujúcou infraštruktúrou,
* technická podpora výrobcu po dobu 2 rokov od spustenia zariadenia do prevádzky,
* poskytnutie softvérových aktualizácií po dobu 2 rokov od spustenia zariadenia do prevádzky.

2.3. Predávajúci vyhlasuje, že je v jeho odborných schopnostiach a možnostiach dodať pre Kupujúceho predmet Zmluvy podľa podmienok nižšie dohodnutých v tejto Zmluve.

2.4. Predávajúci sa zaväzuje, že Kupujúcemu dodá tovar špecifikovaný v prílohe č. 1, čo do množstva a druhu určeného Kupujúcim v súlade s prílohami tejto Zmluvy s odbornou starostlivosťou, a zároveň Kupujúcemu umožní nadobúdať vlastnícke právo k predmetu Zmluvy. Kupujúci sa zaväzuje, že za riadne a včas dodaný tovar zaplatí Predávajúcemu zmluvnú cenu vo výške a spôsobom dohodnutým v článku IV. tejto Zmluvy.

2.5. Predmet Zmluvy sa bude považovať za riadne dodaný po jeho úplnom dodaní a prevzatí Kupujúcim na základe preberacieho protokolu, resp. dodacieho listu. Preberací protokol, resp. dodací list bude obsahovať druh, množstvo, jednotkovú cenu, celkovú cenu predmetu zmluvy, dátum, pečiatku a bude podpísaný oprávnený osobami oboch zmluvných strán. Súčasťou preberacieho konania bude aj odovzdanie prístupových kódov k administračnej časti softvéru.

2.6. Kupujúci sa zaväzuje predmet Zmluvy po riadnom dodaní prevziať a zaplatiť dohodnutú kúpnu cenu podľa Článku. IV. tejto Zmluvy.

2.7. Predávajúci prehlasuje, že všetky dodané tovary spĺňajú technické a bezpečnostné normy platné a účinné v Slovenskej republike.

**Článok III.**

**Autorské práva a poskytnutie licencií k používaniu**

1. Vzhľadom na to, že súčasťou softvéru podľa tejto zmluvy je aj plnenie, ktoré môže napĺňať znaky autorského diela v zmysle zákona č. 185/2015 Z. z. Autorský zákon (ďalej len „Autorský zákon“), je k týmto súčastiam softvéru poskytovaná licencia za podmienok dohodnutých ďalej v tomto článku Zmluvy.
2. Predávajúci prehlasuje, že má vysporiadané všetky majetkové autorské práva, že má právo uzatvoriť túto Zmluvu a vykonávať majetkové práva autorov v rozsahu vymedzenom v tejto Zmluve a je oprávnený poskytnúť licenciu podľa článkov II. a III. tejto Zmluvy. V prípade, že sa toto prehlásenie ukáže v budúcnosti nepravdivým, Kupujúci má právo na náhradu škody, ktorá by mu takýmto nepravdivým vyhlásením bola spôsobená.
3. Predávajúci udeľuje Kupujúcemu nevýhradnú licenciu v neobmedzenom rozsahu na použite prístupového softvéru.
4. Predávajúci touto Zmluvou udeľuje Kupujúcemu súhlas na použitie softvéru všetkými teraz známymi spôsobmi, a to najmä (ale nie výlučne) poskytnutím používateľských prístupov používateľom na univerzitách. Kupujúci môže vykonať úpravy alebo preklad nevyhnutný na prepojenie softvéru s počítačom na účel a v rozsahu poskytnutej licencie.
5. Súhlas na použitie softvéru udelený Predávajúcim sa nevzťahuje na nasledovné spôsoby používania softvéru, medzi ktoré patria, ak nie je v zmluve uvedené inak: inštalácia alebo použitie mimo územia Slovenskej republiky; používanie v prospech tretej strany, a to za protiplnenie; používanie pre poskytovanie aplikačných alebo dátových služieb, outsourcing, zdieľanie času, správa dátových alebo informačných technológií, alebo iné podobné služby; používanie na spracovanie dát tretej strany; umožnenie inej strane použitie, editovanie zmien alebo iného prístupu k softvéru alebo vykonávania programovania v ľubovoľnej forme so softvérom.
6. Udelenie licencie nemožno zo strany Predávajúceho vypovedať a jej účinnosť trvá aj po skončení účinnosti tejto Zmluvy, ak sa nedohodnú zmluvné strany výslovne inak.
7. Kupujúci má právo poskytovať licencie a používateľské prístupy k softvéru podľa svojho uváženia a potrieb.
8. Kupujúci sa zaväzuje, že sám nebude používať softvér na iný účel ako bolo stanovené v rámci verejného obstarávania, resp. ako je stanovené v tejto Zmluve. Predávajúci udeľuje nadobúdateľovi licenciu na použitie predmetu Zmluvy v rozsahu vymedzenom v tejto Zmluve, pričom náklady na poskytnutie tejto licencie sú započítané v cene podľa Článku IV.

**Článok IV.**

**Cena a platobné podmienky**

1. Cena za realizáciu predmetu Zmluvy je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.
2. Spôsob vytvorenia ceny (cenové pravidlá) je v súlade s § 2 zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
3. Zmluvná cena za predmet Zmluvy je cenou konečnou v súlade s § 3 citovaného zákona o cenách, t. j. nebude sa navyšovať o ďalšie náklady.
4. Súčasťou Zmluvy je cenová ponuka predávajúceho uvedená v súťažnej ponuke, ktorá tvorí neoddeliteľnú prílohu č. 2 tejto Zmluvy.
5. Zmluvné strany sa dohodli, že za predmet zmluvy Kupujúci zaplatí Predávajúcemu dohodnutú cenu:

Cena: EUR bez DPH

EUR 20% DPH

Celková cena: EUR s DPH

Slovom:.......................................................................................................

1. Na realizáciu predmetu Zmluvy Kupujúci neposkytne preddavky.
2. Cena za predmet Zmluvy je maximálna a musí pokrývať všetky náklady Predávajúceho nevyhnutné pre riadne splnenie predmetu zmluvy. Akékoľvek dodatky k Zmluve navyšujúce cenu predmetu Zmluvy s výnimkou možností podľa Zmluvy alebo zákona o verejnom obstarávaní sú vylúčené.
3. Vlastná platba sa bude realizovať formou bezhotovostného platobného styku v eurách.
4. Faktúra musí obsahovať náležitosti daňového dokladu v zmysle zákonnej úpravy. Ak faktúra neobsahuje predpísané náležitosti, Kupujúci je oprávnený faktúru vrátiť, pričom doručením faktúry s vyššie uvedenými náležitosťami začína plynúť nová lehota splatnosti. Prílohou k faktúre je preberací protokol o odovzdaní do ostrej prevádzky podpísaný obidvoma zmluvnými stranami s uvedením termínov, v ktorých prebehlo dodanie predmetu zmluvy.
5. Lehota splatnosti faktúry je 30 dní odo dňa jej doručenia na adresu Kupujúceho bez nedostatkov.

**Článok V.**

**Miesto a čas plnenia**

1. Miestom dodania predmetu Zmluvy je: **Univerzita Komenského v Bratislave, Šafárikovo námestie č. 6, P.O. BOX 440, 814 99 Bratislava 1**.
2. Predávajúci sa zaväzuje dodať predmet Zmluvy (bližšie špecifikovaný v prílohe č. 1 do štyroch (4) mesiacov od účinnosti zmluvy.
3. Predmet Zmluvy sa považuje za dodaný po podpísaní preberacieho protokolu a dodacieho listu.
4. Predávajúci prevádza na Kupujúceho vlastnícke práva k predmetu Zmluvy ku dňu dodania predmetu Zmluvy.
5. Dopravu predmetu Zmluvy na miesto určené Kupujúcim zabezpečuje Predávajúci na vlastné náklady tak, aby bola zabezpečená dostatočná ochrana pred jeho poškodením a znehodnotením.

**Článok VI.**

**Zodpovednosť za vady a záruka**

* 1. Predávajúci zodpovedá za to, že predmet Zmluvy je bez akýchkoľvek vád, je dodaný podľa podmienok tejto Zmluvy, pri dodržaní všetkých všeobecne záväzných právnych predpisov platných a účinných v Európskej únii.
  2. Predávajúci zodpovedá za vady, ktoré má tovar v čase jeho prevzatia a za vady vzniknuté po prevzatí tovaru, ak boli spôsobené porušením povinností predávajúceho.
  3. Predávajúci zodpovedá za vady predmetu Zmluvy po dobu 24(dvadsaťštyri) mesiacov od protokolárneho prevzatia predmetu Zmluvy Kupujúcim.
  4. Záručná doba začína plynúť dňom prevzatia predmetu Zmluvy, teda dňom podpísania preberacieho a dodacieho listu o odovzdaní a prevzatí tovaru.
  5. Zjavné vady predmetu Zmluvy je Kupujúci povinný reklamovať pri preberaní jednotlivých kusov. Kupujúci je oprávnený odmietnuť prevzatie zjavne poškodeného predmetu Zmluvy. Dôvody odmietnutia musia byť uvedené v zápise o neprevzatí dodaného predmetu Zmluvy.
  6. Počas plynutia záručnej doby je Predávajúci povinný prípadné vady tovaru bezplatne odstrániť. Všetky náklady súvisiace s odstránením vád (práca, náhradné diely, dodacie i prepravné náklady) počas záručnej doby bude znášať Predávajúci.
  7. Postup pri reklamácii predmetu Zmluvy sa ďalej riadi záručnými podmienkami  
     a príslušnými ustanoveniami Obchodného zákonníka a ďalších všeobecne záväzných právnych predpisov.
  8. Kupujúci je povinný reklamovať chyby dodaného tovaru písomne alebo e-mailom, bezodkladne po tom, čo zistil vady tovaru.
  9. Predávajúci je povinný začať s riešením reklamácie najneskôr nasledujúci pracovný deň odo dňa oznámenia vady.
  10. Predávajúci sa zaväzuje vady odstrániť v čo najkratšom možnom čase. Termín odstránenia vád dohodnú zmluvné strany písomnou formou, inak platí povinnosť Predávajúceho odstrániť vady do päť (5) pracovných dní od doručenia reklamácie.
  11. Kupujúci je oprávnený:

1. požadovať odstránenie vád plnenia dodaním náhradného plnenia za vadné plnenie do 5 pracovných dní odo dňa ich nahlásenia,
2. požadovať dodanie chýbajúcej časti, ak vada spočíva v neúplnosti plnenia do 5 pracovných dní odo dňa jej nahlásenia,
3. požadovať odstránenie právnych vád do 5 pracovných dní odo dňa ich nahlásenia,
4. požadovať bezplatné odstránenie vád opravou plnenia alebo predmetu plnenia najneskôr do 5 pracovných dní odo dňa jej nahlásenia, ak sú vady odstrániteľné. Ak sa však ukáže, že vady plnenia sú neopraviteľné, alebo že s ich opravou by boli podľa posúdenia predávajúceho spojené neprimerané náklady, môže kupujúci požadovať náhradné plnenie bez zbytočného odkladu po tom, čo mu predávajúci oznámil túto skutočnosť. Ak predávajúci neodstráni vady plnenia v lehote do 15 dní odo dňa jej nahlásenia, alebo ak neoznámi pred jej uplynutím, že vady neodstráni, alebo ak odoprie vadu odstrániť pred jej uplynutím, môže kupujúci odstúpiť od zmluvy.
   1. Právo voľby medzi nárokmi ustanovenými v ods. 11 patrí kupujúcemu. Kupujúci je povinný oznámiť voľbu nároku predávajúcemu spravidla spolu s oznámením vady, inak bez zbytočného odkladu po oznámení vady plnenia predávajúcemu.
   2. V prípade omeškania predávajúceho s odstránením vady plnenia v lehote určenej kupujúcim v prípadoch podľa ods. 11 tohto článku alebo ak je zrejmé, že predávajúci nie je schopný vady plnenia riadne odstrániť v určenej lehote, je kupujúci, ak od zmluvy neodstúpi, oprávnený tiež odstrániť vady sám alebo prostredníctvom tretej osoby na náklady predávajúceho, pričom o tejto skutočnosti je kupujúci povinný predávajúceho bezodkladne písomne informovať.
   3. Ak Predávajúci písomne oznámi Kupujúcemu, že vadu nie je možné odstrániť, ale predmet Zmluvy je možné naďalej riadne užívať, je Kupujúci ďalej oprávnený požadovať dodanie náhradného predmetu Zmluvy rovnakej akosti alebo primeranú zľavu z ceny.
   4. Písomná reklamácia musí obsahovať aspoň tieto údaje:
5. označenie kúpnej zmluvy,
6. dátum dodania tovaru,
7. druh dodaného tovaru,
8. opis vady tovaru a spôsob, akým sa prejavuje.
   1. Záručná doba neplynie po dobu, po ktorú Kupujúci nemôže užívať tovar pre jeho vady, za ktoré zodpovedá predávajúci. Ak Predávajúci neodstráni vady predmetu Zmluvy ani v primeranej lehote a vada je takého charakteru, že predmet Zmluvy nie je možné užívať, je Kupujúci oprávnený požadovať dodanie náhradného predmetu Zmluvy rovnakej akosti alebo odstúpiť od tejto Zmluvy.

**Článok VII.**

**Sankcie a zmluvné pokuty**

1. Ak bude Predávajúci v omeškaní s plnením predmetu Zmluvy, Kupujúci je oprávnený požadovať od Predávajúceho úhradu zmluvnej pokuty vo výške 0,1% z ceny predmetu Zmluvy vrátane DPH, s ktorej dodaním je v omeškaní, za každý začatý deň omeškania.
2. Ak bude Predávajúci v omeškaní s plnením povinnosti odstrániť vadu predmetu Zmluvy, Kupujúci je oprávnený požadovať od Predávajúceho úhradu zmluvnej pokuty vo výške 100,00 EUR za každý deň omeškania.
3. V prípade omeškania Kupujúceho so splnením peňažného záväzku alebo jeho časti, má Predávajúci právo v súlade s § 369a Obchodného zákonníka v znení zákona   
   č. 9/2013 Z. z. uplatniť si z nezaplatenej sumy úroky z omeškania v sadzbe podľa Nariadenia vlády SR č. 21/2013 Z. z.
4. Celková suma všetkých zmluvných pokút a úrokov z omeškania, ktoré bude Predávajúci alebo Kupujúci povinný zaplatiť podľa tejto Zmluvy, neprekročí 100 % z ceny predmetu Zmluvy vrátane DPH.
5. Zaplatením zmluvnej pokuty nie je dotknutý nárok zmluvných strán na náhradu škody spôsobenú  porušením povinností, na ktorú sa vzťahuje zmluvná pokuta, ktorá prevyšuje výšku dohodnutej zmluvnej pokuty.

**Článok VIII.**

**Ukončenie zmluvy**

1. Táto zmluva môže byť ukončená jedným z nasledovných dôvodov:
2. odstúpením od zmluvy,
3. písomnou dohodou zmluvných strán,
4. stratou oprávnenia predávajúceho k výkonu činnosti, ktoré je potrebné pre dodávanie tovaru,
5. vyhlásením konkurzu alebo likvidácie na strane predávajúceho.
6. Každá zo zmluvných strán je oprávnená odstúpiť od Zmluvy pri podstatnom porušení zmluvnej povinnosti druhou zmluvnou stranou, ak Predávajúci poruší Zmluvu iným ako podstatným spôsobom a takéto porušenie nenapraví ani v dodatočnej primeranej lehote na nápravu určenej Kupujúcim, alebo keď sa pre druhú zmluvnú stranu stalo splnenie podstatných zmluvných povinností úplne nemožným (vis maior).
7. Za podstatné porušenie sa na účely tejto Zmluvy považuje:
   1. omeškanie Predávajúceho s poskytnutím predmetu Zmluvy oproti dohodnutému termínu plnenia o viac ako sedem (7) kalendárnych dní bez uvedenia dôvodu, ktorý by omeškanie objektívne ospravedlňoval,
   2. ak Predávajúci nedodá v lehotách stanovených na základe tejto Zmluvy ktorékoľvek z plnení týkajúce sa odovzdania dokumentácie, prístupových kódov, podľa Článku II. tejto Zmluvy,
   3. ak cena bude fakturovaná v rozpore s platobnými podmienkami dohodnutými v tejto Zmluve,
   4. ak Predávajúci poskytne Kupujúcemu predmet Zmluvy takým spôsobom, ktorý je v rozpore s touto Zmluvou (napr. dodanie nekvalitného tovaru, tovaru so zjavnými vadami alebo tovaru nespĺňajúceho dohodnuté kritéria, atď.),
   5. ak je Kupujúci v omeškaní so zaplatením faktúry o viac ako 30 (tridsať) kalendárnych dní.
8. Ak zmluvná strana odstupuje od Zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od Zmluvy a presnú citáciu ustanovenia Zmluvy alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od Zmluvy vyplýva priamo zo zákona. Oznámenie o odstúpení od Zmluvy môže obsahovať prehlásenie, že zmluvná strana odstupuje od Zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.
9. V prípade odstúpenia od Zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia. Za riadne doručenie oznámenia o odstúpení od Zmluvy sa považuje jeho doručenie prostredníctvom poštovných služieb alebo kuriéra druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.
10. Odstúpením od Zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.
11. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.
12. V prípade pôsobenia vyššej moci, lehoty dohodnuté k plneniu zmluvných záväzkov sa predlžujú o dobu jej pôsobenia.
13. Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 kalendárnych dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.

**Článok IX.**

**Záverečné ustanovenia**

* 1. Zmluva nadobúda platnosť dňom podpisu oboma zmluvnými stranami a účinnosť deň po dni zverejnenia v Centrálnom registri zmlúv.
  2. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými platnými právnymi predpismi SR.
  3. Zmluva môže byť zmenená a doplňovaná v súlade so zákonom o verejnom obstarávaní formou číslovaného písomného dodatku, ktorý sa stane platným dňom podpisu obidvoma zmluvnými stranami a účinným dňom nasledujúcim po dni zverejnenia v Centrálnom registri zmlúv vedenom na Úrade vlády Slovenskej republiky.
  4. Zmluvné strany sa zaväzujú riešiť prípadné spory vyplývajúce z tejto zmluvy formou zmieru, prostredníctvom poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušného súdu.
  5. Táto zmluva sa uzatvára na dobu určitú, a to do splnenia všetkých záväzkov z nej plynúcich.
  6. Predávajúci berie na vedomie, že zmluva bude podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon slobode informácií) v celom rozsahu zverejnená v centrálnom registri zmlúv.
  7. Zmluva je vyhotovená v štyroch rovnopisoch, z ktorých Kupujúci dostane dva a Predávajúci dostane dva rovnopisy.
  8. Zmluvné strany vyhlasujú, že Zmluvu uzavreli slobodne a  vážne, Zmluva nebola uzatvorená v tiesni ani za iných nevýhodných podmienok. Zmluvné strany si túto Zmluvu prečítali, jej obsahu porozumeli a na znak súhlasu ju vlastnoručne podpísali.
  9. Neoddeliteľnou súčasťou tejto Zmluvy sú nasledovné prílohy:

Príloha č. 1: Opis predmetu zákazky

Príloha č. 2: Cenová ponuka

Za predávajúceho Za kupujúceho

V .......................... dňa V Bratislave dňa

prof. JUDr. Bc. Marek Števček PhD.

rektor